ผมพึ่งมาเป็นช่วง1เดือนนี่อะครับ คือพอเวลาหยิบถุงยางมาน้องชายจะเริ่มอ่อนตัวลง เมื่อก่อนก็ไม่เป็นนะครับ มีวิธีรักษาอย่างไรบ้างครับ
สวัสดีค่ะ การที่อวัยวะเพศชายอ่อนตัวลงก่อนการมีเพศสัมพันธ์ ไม่สามารถแข็งตัวอยู่ได้นั้น อาจจะมีสาเหตุมาจากสาเหตุทางกายเช่น มีเส้นเลือดตีบหรือแตกในสมองหรือภาวะใดๆที่ทำให้ระบบประสาทบริเวณอุ้งเชิงกรานได้รับความเสียหาย โรคเบาหวาน โรคความดัน เคยการใช้ยาบางชนิด ทำให้ระบบประสาทที่ไปเลี้ยงอวัยวะเพศเสียไป จึงทำให้ไม่มีการแข็งตัวของอวัยวะเพศได้ตามปกติหากไม่มีสาเหตุทางกาย แข็งตัวในภาวะปกติได้ แต่เป็นสัมพันธ์กับเหตุการณ์บางอย่าง อาจเกิดจากสาเหตุทางจิตใจเช่น เบื่อหน่ายในการทำกิจกรรมทางเพศ เบื่อหน่ายคนรัก เหนื่อยล้าจากการเรียนหรือการทำงาน มีความเครียด ความกังวลทั้งที่เกี่ยวและไม่เกี่ยวกับการมีเพศสัมพันธ์ มีภาวะซึมเศร้า เป็นต้นแนะนำพบแพทย์เพื่อตรวจร่างกายและซักประวัติเพิ่มเติม ให้ได้การวินิจฉัยที่แน่ชัดมากขึ้นก่อนว่าน่าจะเป็นโรคกลุ่มใด และรักษาตามสาเหตุเป็นหลักเบื้องต้นปรับทัศนคติทางเพศ ฝึกการเล้าโลมขณะมีเพศสัมพันธ์ให้มากขึ้น ออกกำลังกายสม่ำเสมอ พักผ่อนให้เพียงพอ รับประทานอาหารให้ครบ 5 หมู่ และที่สำคัญไม่ควรซื้อยากระตุ้นให้อวัยวะเพศแข็งตัวมารับประทานเอง